《山中对孙太初食黄精》
明代·郑善夫

山中黄精熟，作意向山人。制法随蒸曝，灵根集鬼神。

腹心吾尚病，服食尔能纯。有客乘云气，三尸不累身。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。